Diari Oficial de la Generalitat Valenciana


Sumari del DOGV 7268, del 07-05-2014 (2014/3736)

Notificació de la sentència dictada en el procediment de modificació de mesures número 1470/2012.
-------------------------------------------------------------------------------------------------

### Dades del document

Número de DOGV
:   7268

Data del DOGV
:   07-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3736


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de modificació de mesures número 1470/2012. [2014/3736]  
Assumpte civil 001470/2012  
  
Pedro Moya Donate, secretari del Jutjat de Primera Instància número 7 de Castelló de la Plana, faig saber que en el juí a què es fa referència s'ha dictat una sentència que té l'encapçalament i dispositiva com seguix:  
Modificació de mesures supòsit contenciós 001470/2012  
De: Felipe Díaz Vega.  
Procuradora: Paola Uso Amella.  
Contra: María Mercedes Mazarías Forés.  
Procurador/a: -  
  
«Sentència número 232/2014  
Castelló de la Plana, 18 de març de 2014  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist estes actuacions de modificació de mesures número 1470/2012, dimanants del procediment de divorci número 108/2000, del Jutjat de Primera Instància i Instrucció número 8 (actual Instrucció número 3) de Castelló de la Plana, promogudes per Felipe Díaz Vega, representat per la procuradora senyora Uso Amella i defés pel lletrat senyor De la Paz García, contra María Mercedes Mazarías Forés, en rebel·lia, i en les quals ha sigut part el ministeri fiscal.  
Dispositiva  
Estime la demanda de modificació de mesures formulada per la procuradora senyora Uso Amella, en nom i representació de Felipe Díaz Vega, contra María Mercedes Mazarías Forés, i modifique les mesures adoptades en el procediment de divorci dels litigants, i les substituïsc per les següents:  
1. Atribuïsc a Felipe Díaz Vega la guarda i custòdia i l'exercici exclusiu de la pàtria potestat respecte de la filla menor C.  
2. María Mercedes Mazarías Forés i la seua filla C. podran relacionar-se lliurement en la forma en què ambdós convinguen.  
3. La senyora Mazarías Forés ha de pagar, en concepte de pensió d'aliments per a la seua filla C., amb efectes des del 31 d'octubre de 2012, la suma de 300 euros mensuals, que ingressarà dins dels quatre primers dies de cada mes en el compte bancari que designe el pare, i que s'actualitzarà anualment d'acord amb les variacions de l'índex de preus de consum.  
4. Les despeses extraordinàries que genere la filla s'han de pagar a mitges per ambdós progenitors.  
Tot això sense fer una imposició expressa de les costes a cap dels litigants.  
Notifiqueu esta resolució a les parts, i feu-los saber que s'hi pot interposar un recurs d'apel·lació en el termini de 20 dies.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent ha de constituir un depòsit de 50 euros, el qual s'haurà de consignar en el compte de consignacions d'este jutjat, i no es podrà admetre a tràmit el recurs si no s'ha constituït el depòsit.  
Per a la notificació a la demandada rebel, en parador desconegut, publiqueu edictes al tauler d'anuncis d'este jutjat i en el Diari Oficial de la Comunitat Valenciana.  
Esta és la meua sentència, que ordene, mane i firme.»  
  
Atés que es desconeix el domicili o la residència actuals de la part demandada, per una provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte al tauler d'anuncis del jutjat i en el Diari Oficial de la Comunitat Valenciana, per a dur a efecte la diligència de notificació de la sentència a la demandada, M.ª Mercedes Mazarías Forés.  
  
Castelló de la Plana, 24 d'abril de 2014.- El secretari judicial: Pedro Moya Donate.